Assassin's Creed, ibbażat fuq video game popolari, għandu partijiet sostanzjali minnu miġbuda hawn Malta. B'Michael Fassbender fir-rwol prinċipali, ħafna mill-azzjoni inġibdet fuq set mibni minn Maltin fil-Forti Ricasoli u l-Forti Manoel. Postijiet oħra jinkludu l-bażilika ta' San Duminku fil-Belt Valletta, il-forti ta' Dellimara u binjiet oħra fil-Belt Valletta. Minbarra Assassin's Creed, Netflix urew edizzjoni speċjali ta' Sense8. Din kienet l-ewwel darba li Netflix ġew jaħdmu hawn Malta. Freemantle Media, bis-sitcom popolari Ingliża "Birds of a Feather" ukoll ħadmu hawn Malta u kellhom il-premier dan il-Milied.